༄༅ །།འདུལ་བ་མདོ་རྩའི་རྣམ་བཤད་ཟླ་བའི་འོད་ཟེར།
༄༅ ༎བིནཡསཱུཏྲམཱུལསྱབིབྷཱཥཙནྡྲདྷུསཱུཊཱགམསྱསམུདྲནཱམབིཧརཏིསྶ༎
༄༅།།འདུལ་བ་མདོ་རྩའི་རྣམ་བཤད་ཟླ་བའི་འོད་ཟེར་ལེགས་
བཤད་ལུང་གི་རྒྱ་མཚོ་ཞེས་བྱ་བ་བཞུགས་སོ།།
ཀུན་མཁྱེན་མཚོ་སྣ་བ་ཤེས་རབ་བཟང་པོས་མཛད།
རྒྱ་གར་སྐད་དུ། བི་ན་ཡ་སཱུ་ཏྲ། བོད་སྐད་དུ། འདུལ་བའི་མདོ། བམ་པོ་དང་པོ། ཇི་
ལྟ་བ་དང་ཇི་སྙེད་པ་ཐམས་ཅད་མཁྱེན་པ་སངས་རྒྱས་བཅོམ་ལྡན་འདས་ལ་ཕྱག་འཚལ་ལོ། །ངེས་པར་
འབྱུང་བ་ནི་མྱ་ངན་ལས་འདས་པ་སྟེ་དེ་ཐོབ་བྱེད་ཀྱི་རྒྱུར་གྱུར་པའི་ཚུལ་ཁྲིམས་ཀྱི་དབང་དུ་བྱས་ཏེ་རྩོམ། ༧
སྡོམ་པ་བླང་བའི་ཡུལ་དགེ་འདུན་མཚམས་དེ་ན་དགེ་སློང་ཇི་སྙེད་གནས་པ་ཐམས་ཅད་ལས་ཀྱི་གནས་དེར་འདུས་
ཏེ་ཚོགས་པ་ན་སྡོམ་པ་ལེན་པ་པོ་དེས་ཉན་ཐོས་དགེ་སློང་གི་ཆ་ལུགས་འདི་བཞིན་བྱས། དགེ་འདུན་ལ་རྒན་རིམ་
དང་གཞོན་རིམ་གཉིས་ཡོད་པ་ལས་ཁྲིམས་རྒན་རིམ་ལ་ཡན་ལག་ལྔ་ས་ལ་བཙུགས་པའི་ཕྱག་འཚལ་ཏེ། ལག་པ་
གཉིས་ཐལ་མོ་སྦྱར་འདི་ནི་ཙོག་པུར་འདུག་པ་ན་ཐལ་མོ་སྦྱར་ཞེས་པ་སྟེ་ལུང་གཞི་དང་ཀརྨ་ཤ་ཏཾ་ལས་རྒན་རིམ་ལ་ཕྱག་
འཚལ་དུ་བཅུག་སྟེ་ཐལ་མོ་སྦྱར་ནས་ཙོག་ཙོག་པུར་འདུག་ཅེས་གསུངས་སོ། །ཕྱག་འཚལ་བ་ན་ཐལ་མོ་སྦྱར་བ་ནི་ཚིག་འདིས་
བསྟན་པ་ཡིན་ཏེ། ཕྱག་འཚལ་ཏེ་ཞེས་སྔར་སྨོས་པས་ཐལ་མོ་སྦྱར་བ་གྲུབ་པ་ཉིད་དོ། །ཙོག་ཙོག་པུར་ཏེ་པུས་མོ་གཉིས་
གྱེན་དུ་ཙོག་ཙོག་པུར་འབྱུང་བས་གཞི་ཊཱིཀ་འདུག་ཅིང༌། བདག་རབ་ཏུ་བྱུང་བ་དང་བསྙེན་པར་རྫོགས་པར་མཛད་དུ་
གསོལ་ཞེས་གསོལ་བ་བཏབ་པར་གྱུར་པ་ལན་གསུམ་དང་། གསོལ་བ་ནི་ཞུ་བའོ་བཏབ་པ་ནི་ཕུལ་བས་ཏེ་ཞུ་བ་
ཕུལ་བར་གྱུར་པ་གསུམ་དང་ཞེས་པའོ། ། ༧ལས་བརྗོད་པ་གསུམ་གསོལ་བ་གཅིག་དང་གྲངས་བཞི་ཡོད་པའི་ལས་
ཀྱིས་ཅིག་ཅར་ནི་དུས་གཅིག་ཏུ་སྟེ་རིམ་གྱིས་ནི་མ་ཡིན་ནོ་དུས་གཅིག་ཏུ་གང་དང་གང་ཐོབ་ཅེ་ན། རབ་ཏུ་འབྱུང་
བ་བར་མའི་དགེ་བ་དང༌། བསྙེན་པར་རྫོགས་པ་དགེ་སློང་གི་སྡོམ་པ་སྟེ་གཉིས་དུས་གཅིག་ཅར་དུ་ཁད་ཉེ་བར་
སྒྲུབ་པར་གྱུར་པ་ཡུལ་དེའི་རྒྱུད་ལ་སྐྱེད་པར་གྱུར་པ་ལྟ་བུ་ནི་ཊཱིཀ་ལས་ལྟ་བུ་ནི་ཞེས་བྱ་བའི་སྒྲ་ནི་རྣམ་པའི་ཚིག་ཡིན་ཏེ་
སྔོན་གྱི་ཆོ་གའི་རྣམ་པ་ནི་དེ་ལྟ་བུར་རིག་པར་བྱའི་རྣམ་པ་གཞན་མ་ཡིན་ནོ་ཞེས་སོ། །སྔོན་གྱི་ཆོ་གའོ། །ད་ནི་ད་ལྟར་
གྱི་ཆོ་ག་བཤད་པར་བྱ་སྟེ་ཆེད་དུ་བྱ་བ་གང་གི་ཕྱིར་གནས་ན། རབ་ཏུ་འབྱུང་བ་དང་བསྙེན་པར་རྫོགས་པ་
1

༄༅།།དཔལ་ལྡན་ས་སྐྱ་པའི་གསུང་རབ་གྲགས་ཆེན་བཅོ་བརྒྱད་ལས། པོད་གཉིས་པ།
དེའི་ཕྱིར་ཡུལ་གང་ན་གནས་ན་དགེ་སློང་འགའ་ཞིག་ལ་རྣམ་པ་ཅི་ཞིག་ཏུ་གནས་ན་མཁན་པོ་ཉིད་དུ་
གནས་པ་སྟེ་མཁན་པོ་ཉིད་ལ་བརྟེན་པ་ལའོ། །རབ་ཏུ་འབྱུང་བ་དང་བསྙེན་པར་རྫོགས་པ་དག་ཡོད་ཀྱི་མི་གནས་པ་ལ་
མེད་དོ་ཞེས་བྱ་བར་སྦྱར་རོ། །ཊཱིཀ་༧དགེ་ཚུལ་གྱི་མཁན་པོ་ནི། དང་པོའི་མཁན་པོ་ཡིན་ཏེ་གཞན་གྱི་མཁན་པོ་ཉིད་
པས་དང་པོ་ཡིན་པའི་ཕྱིར་རོ་ཞེས་ཊཱི་ཀའོ། །མཁན་པོར་གྱུར་པ་ཉིད་ཀྱིས་( ཊཱི་)རབ་ཏུ་འབྱུང་བའི་བར་ཆད་མ་
བསད་པ་ལ་སོགས་པ་མ་ཡིན་ནམ་ཞེས་དྲིས་ནས་ཡོངས་སུ་དག་པ་སྟེ་བར་ཆད་མེད་པ་ལ་ཁོ་བོས་ཁྱོད་རབ་ཏུ་འབྱུང་
ངོ་ཞེས་སྐབས་དབྱེའོ། །སྡོམ་པ་རྣམས་སྦྱིན་པའི་གོ་རིམ་བསྟན་པའི་ཕྱིར། དགེ་བསྙེན་ཉིད་དང༌། དགེ་
ཚུལ་ཉིད་དང་དགེ་སློང་ཉིད་དང་ཚིགས་གསུམ་པོ་དག་གི་ཚིགས་སྔ་མ་སྔ་མ་བསྙེན་པར་མ་རྫོགས་པ་སྟེ་
ཚིགས་སྔ་མ་སྔ་མ་ཉེ་བར་མ་ཐོབ་པ་ལ་ཚིགས་ཕྱི་མ་ཕྱིམ་མི་བྱའོ། །ཚིགས་སྔ་མ་མེད་པ་ལ་ཕྱི་མ་སྦྱིན་པར་བྱེད་ན་སྡོམ་
པ་སྐྱེ་ཡང་འབོགས་པ་པོ་ལ་ཉེས་བྱས་སྐྱེད་པར་ལུང་གླེང་གཞི་དང་མདོ་རྩ་འགྲེལ་ལས་འབྱུང་ངོ་། །
སྐྱབས་སུ་འགྲོ་བར་ཁས་བླང་བའི་ཚིག་ནི་སྡོམ་པ་བླང་བའི་ཚིག་གི་འགོ་རྩོམ་པ་དང་སྟེ་
རྩོམ་པ་ཞེས་བྱ་བ་ནི་སྐྱབས་སུ་འགྲོ་བ་ཁས་བླང་བའི་ཚིག་དེ་ཉིད་དགེ་བསྙེན་དང་དགེ་ཚུལ་དུ་ཁས་བླང་བའི་ཚིག་གི་འགོ་རྩོམ་
པ་ཡིན་ཞེས་ཊཱིཀ་ལས་དོན་དེ་ལྟར་བཤད་དོ། །སྤེལ་བ་དགེ་བསྙེན་ཉིད་དུ་ཁས་བླང་བའི་ཚིག་དང་དགེ་ཚུལ་ཉིད་
དུ་ཁས་བླང་བའི་ཚིག་ལན་གསུམ་བརྗོད་པར་བྱའོ། །དེའི་འོག་ཏུ་དགེ་བསྙེན་གྱི་བསླབ་པ་ལྔ་དང་དགེ་ཚུལ་
གྱི་བསླབ་པ་བཅུ་བརྗོད་པར་བྱའོ། །དེའང་འདི་དང་འདི་སྤོང་ངོ་ཞེས་སྤོང་བར་ཁས་བླང་བའི་ཚུལ་གྱིས་ལན་
གསུམ་བརྗོད་པར་བྱའོ། །མཁན་པོ་རང་གིས་བྱ་བ་ཅི་བྱས་ནས་གཏད་ན་དགེ་བསྙེན་ཉིད་དུ་ཁད་ཉེ་བར་
བསྒྲུབས་ཏེ་དགེ་བསྙེན་གྱི་སྡོམ་པ་བྱིན་ནས་སུ་ལ་གཏད་ན་དགེ་སློང་གི་དགེ་འདུན་ལ་ཞུ་བའི་དགེ་སློང་ལ་སྡོམ་
པ་ལེན་པ་པོ་དེ་གཏད་པར་བྱ་སྟེ་འདི་དགེ་འདུན་ལ་ཞུས་ཤིག་ཅེས་བྱ་བའི་ཚིག་གིས་གཏོད་པའོ། །ཅི་ཞེས་བྱ་བ་ནི་དྲི་
བའི་ཚིག་གི་སྟེགས་སོ་བར་ཆད་ཀྱི་དྲི་མས་མ་གོས་པར་ཡོངས་སུ་དག་གམ་ཞེས་མཁན་པོ་ལ༌དྲིས་ལ། དག་ན་
དགེ་འདུན་ལ་ཞུ་བར་བྱ་སྟེ་རབ་ཏུ་འབྱིན་པའི་ཞུ་བ་བྱའོ། །དགེ་འདུན་ཐམས་ཅད་ལ་གནས་ཁང་གཅིག་ཏུ་
འདུས་པ་ལ་ཡང་ཞུར་རུང་། གནས་ཁང་སོ་སོ་ན་དགེ་སློང་བཞི་ཡན་ཆད་སྟན་གཅིག་ལ་འཁོད་པ་ལ་ཡང་
ཞུར་རུང་ངོ་། །ཞུས་པ་ན་གྲལ་དེ་ན་འཁོད་པའི་དགེ་སློང་ཐམས་ཅད་ཀྱིས་གལ་ཏེ་ཡོངས་སུ་དག་སྟེ་བར་ཆད་
མེད་ན་རབ་ཏུ་འབྱུང་བར་བྱའོ་ཞེས་བརྗོད་པར་བྱའོ། །མི་བརྗོད་ན་ཉེས་བྱས་སོ། །ལུང་མཁན་པོར་གསོལ་
བ་ལན་གསུམ་གདབ་པར་བྱའོ། །རབ་ཏུ་འབྱུང་འདོད་པ་དེའི་གཙུག་ཕུད་བཞག་སྟེ་དེ་མ་གཏོགས་པ་ནི་མཁན་
པོའམ་མཁན་པོས་བསྐོས་པའི་འདྲེག་མཁན་གྱིས་སྐྲ་དང་ཁ་སྤུ་བྲེག་པར་བྱའོ། །གཙུག་ཕུད་གང་གི་ཚེ་བྲེག་ཅེ་ན་
གཙུག་ཕུད་བྲེག་གོ་ཞེས་དྲིས་ནས་དེབྲེག་ཏུ་སྟེར་ན་གཙུག་ཕུད་དེ་བྲེག་པར་བྱའོ། །ཊཱི་རབ་ཏུ་འབྱུང་འདོད་
2

༄༅ །།འདུལ་བ་མདོ་རྩའི་རྣམ་བཤད་ཟླ་བའི་འོད་ཟེར།
པ་སྐྲ་དང་ཁ་སྤུ་བྲེག་པ་དེས་དུས་དང་མཐུན་པའི་ཆུས་ཁྲུས་བྱའོ། །དེའི་འོག་ཏུ་མཁན་པོས་རབ་ཏུ་འབྱུང་འདོད་པ་
དེ་ྋགོས་ངུར་སྨྲིག་ལ་སོགས་པ་རུང་བའི་ཚོན་གྱིས་ཁ་བསྒྱུར་བའི་ཆོས་གོས་གཉིས་པོ་དག་སྦྱིན་པར་བྱའོ། །ལྷུང་
བཟེད་དང་གདིང་བ་དང་ཆུ་ཚགས་ཀྱང་སྦྱིན་པར་བྱའོ། །དེས་ཀྱང་མཁན་པོའི་རྐང་པ་གཉིས་ལ་མགོས་གཏུགས་
པའི་ཕྱག་འཚལ་ཏེ་ཆོས་གོས་དེ་དག་བླང་བར་བྱའོ། །དེའི་འོག་ཏུ་མཁན་པོས་དེ་ལ་ཆོས་གོས་དེ་དག་བསྐོན་
པར་བྱའོ། །གོས་བསྐོན་པ་ན་རབ་ཏུ་འབྱུང་འདོད་པ་དེ་ཟ་མའམ་མ་ནིང་ངམ་མཚན་གཉིས་པ་མ་ཡིན་ནམ་ཞེས་དེའི་
མཚན་རབ་ཏུ་འབྱུང་བར་འདོད་པ་དེས་མ་ཚོར་བར་མཁན་པོས་བརྟག་གོ ། དགེ་སློང་ཡིད་ཆེས་པ་གཞན་གྱིས་
བརྟགས་ཏེ་དེ་ལ་མཁན་པོས་ཐོས་ཀྱང་རུང་(ཊཱིཀ་) ངོ་། །སྐྱབས་སུ་འགྲོ་བ་ནི་རབ་ཏུ་འབྱུང་བའི་ཆོ་གའི་ཚིག་གི་འགོ་
རྩོམ་པ་སྟེ་རྩོམ་པས་རབ་ཏུ་འབྱུང་བ་བར་མའི་དགེ་བ་ཉེ་བར་བསྒྲུབ་པར་བྱའོ། །གོ་རིམ་རྣམ་པ་གཞན་ཉེ་
བར་བསྟན་པའི་ཕྱིར་མཁན་པོར་གསོལ་བའི་འོག་སྐྲ་དང་ཁ་སྤུ་བྲེག་པ་དང་གོས་ངུར་སྨྲིག་སྦྱིན་པའི་གོང་ཏུ་ཡང་རབ་
ཏུ་འབྱུང་དུ་རུང་ངོ་། །དེ་ལྟར་རབ་ཏུ་བྱུང་བའི་གང་ཟག་དེ་དགེ་ཚུལ་ཉིད་དུ་ཁད་ཉེ་བར་སྒྲུབ་པ་སྟེ་དགེ་ཚུལ་གྱི་
སྡོམ་པ་སྦྱིན་པར་བྱེད་པའི་དགེ་སློང་ལ་མཁན་པོས་གཏད་པར་བྱའོ། །ཅི་ཞེས་བྱ་བ་ནི་དྲི་བའི་ཚིག་གི་སྟེགས་
སོཡོངས་སུ་དག་གམ་བར་ཆད་ཀྱི་ཆོས་མེད་དམ་ཞེས་མཁན་པོ་ལ་དྲིས་ནས། བར་ཆད་ཀྱིས་མ་གོས་པར་དག་
ན་དགེ་ཚུལ་ཉིད་དུ་ཉེ་བར་བསྒྲུབ་སྟེ་དགེ་ཚུལ་གྱི་སྡོམ་པ་སྦྱིན་པར་བྱའོ། །དགེ་ཚུལ་ཉིད་དུ་ཉེ་བར་སྒྲུབ་པར་བྱེད་
པའི་དགེ་སློང་དེ་ནི་དགེ་ཚུལ་དེའི་སློབ་དཔོན་ཡིན་ནོ། །བར་ཆད་རྣམས་ལྐོག་ཏུ་གསང་སྟེ་སྟོན་པར་བྱེད་པས་ན་
གསང་སྟེ་སྟོན་པ་དང་བསྙེན་རྫོགས་བྱེད་པའི་གསོལ་བ་དང་བཞིའི་ལས་བྱེད་པས་ན་ལས་བྱེད་པ་དང་གནས་སྦྱིན་
པར་བྱེད་པས་ན་གནས་སྦྱིན་པ་དང་ཀློག་ཏུ་འཇུག་པས་ན་ཀློག་པ་ཡང་ངོ་། །སློབ་དཔོན་ཡིན་ནོ། །
སློབ་དཔོན་ལྔ་སྨྲས་ན་གནས་སྐབས་གང་ལ་སློབ་དཔོན་ཉིད་དུ་གྱུར་པ་ཡིན་ཞེ་ན་དོན་གྲུབ་སྟེ་རང་རང་གི་སྐབས་
ཀྱི་དགོས་པ་གྲུབ་ན་སློབ་དཔོན་དུ་གྱུར་པ་ཉིད་དོ། །( ཊཱི་) ཅི་མཁན་པོ་ཉིད་ཀྱང་དོན་གྲུབ་ན་གྱུར་པ་ཡིན་ནམ་ཞེ་ན་
མ་ཡིན་ཏེ། མཁན་པོར་གསོལ་བ་ཁས་བླངས་པ་ན་མཁན་པོ་དེར་གྱུར་ཏོ། །
ཞེས་སྨྲས་ན་གང་གི་ཚེ་ན་དོན་གྲུབ་པ་ཡིན་ཞེ་ན་དགེ་ཚུལ་ལམ་དགེ་སློང་གི་སྡོམ་པ་སྦྱིན་པ་ན་སྔགས་བརྗོད་པའི་ལས་
བརྗོད་པ་ལན་གསུམ་ཡོད་པའི་ཐ་མ་གང་ཡིན་པ་བརྗོད་པ་གསུམ་པའི་ཆ་གཉིས་རྫོགས་པར་ཆ་གསུམ་པ་ལ་
འཇུག་པ་ན་དོན་གྲུབ་ཟིན་པ་ཉིད་དོ། །དགེ་ཚུལ་ཉིད་དུ་ཉེ་བར་སྒྲུབ་པ་ལ་སོགས་པའི་དོན་གྲུབ་པ་ཉིད་དེ་དེའི་དབང་
གིས་ན་སློབ་དཔོན་ཉིད་དུ་གྲུབ་པ་ཡིན་ནོ་ཞེས་ཊཱི་ཀས་བཤད་དོ། །ཆ་གསུམ་པའི་གོང་དུ་ཆ་གཉིས་པ་རྫོགས་པ་ན་གྲུབ་པ་
ཉིད་དུ་ཊཱི་ཀས་བཤད་པ་དེ་ལེགས་སོ། །བརྗོད་པ་ཐ་མའི་ཆ་གསུམ་པ་ལ་དོན་གྲུབ་པ་ཉིད་ཡིན་པར་དཔེས་བསྟན་པའི་ཕྱིར་
དཔེར་ན་དགེ་ཚུལ་གྱི་སྡོམ་པ་སྦྱིན་པའི་ཆོ་ག་ལ་སྐྱབས་འགྲོའི་ཆ་དང་བདག་བརྗོད་ཀྱི་ཆ་དང་གཞན་བརྗོད་ཀྱི་ཆ་དང་
གསུམ་ཡོད་པ་ལས་གཞན་བརྗོད་པ་སྟེ་བཙུན་པས་ཞེས་བརྗོད་པ་ལས་གཞན་སློབ་དཔོན་གྱིས་ཞེས་བརྗོད་པའི་དུས་
3

༄༅།།དཔལ་ལྡན་ས་སྐྱ་པའི་གསུང་རབ་གྲགས་ཆེན་བཅོ་བརྒྱད་ལས། པོད་གཉིས་པ།
ན་དགེ་ཚུལ་གྱི་སྡོམ་པ་སྐྱེས་ཟིན་ཏེ་དགེ་ཚུལ་གྱི་སློབ་དཔོན་དུ་གྱུར་ཟིན་པ་ཉིད་བཞིན་ནོ། །དེ་བཞིན་དུ་ད་ལྟར་གྱི་
ཆོ་གས་དགེ་སློང་གི་སྡོམ་པ་སྦྱིན་པ་ན་ལས་བརྗོད་པ་ཐ་མའི་ཆ་གཉིས་རྫོགས་པ་ན་གྲུབ་སྟེ་ཆ་གསུམ་པ་ལ་འཇུག་པ་ན་དགེ་
སློང་གི་སྡོམ་པ་སྐྱེས་ཏེ་ལས་བྱེད་པའི་སློབ་དཔོན་དུ་གྱུར་ཏོ་ཞེས་དཔེས་མཚོན་ནས་བསྟན་ཏོ། །ཞེས་སྨྲས་ན་དེའི་གནས་
སྐབས་གང་དུ་ཞེ་ན་གཞན་བརྗོད་པའི་དུས་འདིར་གཞན་བརྗོད་པ་ལན་གསུམ་གྱི་ཐ་མ་ལ་ཁས་བླངས་པའི་བདག་ཉིད་
ཀྱིས་མཁན་པོའི་དོན་གྲུབ་པ་ཉིད། ཁས་བླངས་པའི་བདག་ཉིད་ཀྱིས་མཁན་པོའི་དོན་གྲུབ་པ་ཉིད་དོ་( ཊཱིཀ) ཞེས།
ཏོ། །གནས་སྦྱིན་པ་ནི་དུས་ཞག་གཅིག་དགོས་ཆེད་གནས་སུ་འཛིན་པ་ཉིད་ཀྱི་ཕྱིར་ཉེ་བར་གནས་པ་
མཚམས་གཅིག་གི་ནང་དུ་ལྷན་ཅིག་ཏུ་གནས་( བི་) མཐར་ཐུག་སྐྱ་རེངས་ཤར་ན དོན་གྲུབ་པ་ཉིད་དོ་ཞེས་གོང་དུ་སྦྱར་
ཏེ་དེའི་ཚེ་གནས་ཀྱི་སློབ་དཔོན་དུ་གྱུར་པའོ། །
ཀློག་པ་ནི་ཆོས་༧( གཞི་ཊཱི) ཚིགས་སུ་བཅད་པ་གཅིག་ཡན་ཆད་དང་ཚིག་ལྷུག་པ་དང་རྐྱང་པའི་གཞུང་
ཡང་རུང་སྟེ་བསླབ་པའི་བསམ་པས་ལན་གསུམ་བཟླས་ན་དོན་གྲུབ་པ་ཉིད་དོ་ཞེས་གོང་དུ་སྦྱར་ཏེ་དེའི་ཚེ་ན་ཀློག་པའི་
སློབ་དཔོན་དུ་གྱུར་པའོ། །ཀློག་པའི་བསམ་པ་དང་སློབ་པའི་བསམ་པ་མེད་པས་བརྗོད་པ་ནི་ཀློག་པ་ཉིད་
ཀྱང་མ་ཡིན་ན་སློབ་དཔོན་དུ་གྱུར་པ་ལྟ་ཡོད་རེ་སྐན་ནོ། །རང་གི་མཁན་པོ་དང་སློབ་དཔོན་དེ་གཉིས་ལ་དེ་གཉིས་
ལས་གཞན་དུ་སྟེ་ཚེ་དང་ལྡན་པའམ་བཙུན་པའམ་གནས་བརྟན་ཞེས་ཉེ་བར་མི་བརྗོད་མཁན་པོ་དང་སློབ་དཔོན་
ནང་ཡང་སྣོར་ཏེ་མི་བོད་དོ། །རང་གི་མཁན་པོ་དང་སློབ་དཔོན་དེ་གཉིས་ལས་གཞན་ལ་མཁན་པོ་དང་སློབ་དཔོན་ཞེས་
བརྗོད་པར༌མི་བྱའོ། །དགོས་པའི་དོན་གྱི་ཆེད་དུ་འམ་སླད་དུ་མཁན་པོའི་མཚན་ནས་སྨོས་ཏེ་ཞེས་བྱ་བའི་
ཚིག་དེ་དང་བཅས་པ་སྟེ་ཚིག་དེའི་མཇུག་ཐོགས་སུ་བར་མ་ཆད་པར་མ་སྨྲས་པར་མཁན་པོའི་མིང་མི་བཟུང་
ཟེར་ཡང་མིང་བློ་ལ་མི་བཟུང་བ་མ་ཡིན་གྱི་འགྲེལ་ཆུང་གི་རྩ་བ་ལས་མཁན་པོའི་མཚན་མི་སྨོས་སོ། །ཞེས་བཤད་དོ། །མཁན་
པོའི་མིང་ནས་བརྗོད་དགོས་པ་བྱུང་ན་འོད་ལྡན་ལས་ཉེ་བའི་ཚིག་བྱས་ཏེ་འདུད་པ་དང་བཅས་བཞིན་དུ་མཁན་པོའི་མིང་
བརྗོད་པར་བྱའི་གཞན་དུ་མ་ཡིན་ནོ་ཞེས་སོ། །ངོ་། །
དགེ་ཚུལ་ཉིད་དུ་ཉེ་བར་སྒྲུབ་པ་ སྟེ་དགེ་ཚུལ་ཉིད་ཐོབ་པར་བྱེད་པའི་ཆོ་གའོ། །དགེ་
ཚུལ་ནི་གང་ཟག་ལས་བླང་བ་བཞིན་དུ་དགེ་སློང་ཡང་གང་ཟག་ལས་བླང་ངམ་ཞེ་ན་ད་ལྟར་གྱི་ཆོ་གས་བསྙེན་རྫོགས་བླང་བ་ནི་
ཡུལ་དགེ་འདུན་ལས་བསྙེན་པར་རྫོགས་པར་བྱའི་གང་ཟག་ལས་ནི་མ་ཡིན་པའོ། །བསྙེན་པར་རྫོགས་པའི་
མཁན་པོ་ཉིད་དུ་ཕྱོགས་པར་གྱུར་པ་མཁན་པོ་བྱེད་པར་འགྱུར་བ་དེས་ལས་བྱེད་པའི་སློབ་དཔོན་དུ་འོས་པ་
དང་གསང་སྟེ་སྟོན་པའི་སློབ་དཔོན་དུ་འོས་པའི་དགེ་སློང་ལ་འདིའི་ལས་ཀྱི་ཆོ་ག་མཛད་པར་ཞུའོ་གསང་སྟེ་སྟོན་པ་
མཛད་པར་ཞུའོ་ཞེས་གསོལ་བ་གདབ་པར་བྱ་དེའང་ལས་ཀྱི་གནས་སུ་འདུ་བའི་སྔ་རོལ་ཏུ་གསོལ་བ་གདབ་པ་སྟེ་ལུང་
གཞི་དང་ཀར་མ་ཤ་ཏཾ་ལས་བཤད་དོ། །དེང་སང་ཚོགས་སུ་གསོལ་བ་འདེབས་པ་ནི་སླ་ཆོས་བྱས་པའོ། །བསྙེན་པར་
4

༄༅ །།འདུལ་བ་མདོ་རྩའི་རྣམ་བཤད་ཟླ་བའི་འོད་ཟེར།
རྫོགས་པའི་མཁན་པོར་གསོལ་བ་ལན་གསུམ་གདབ་པར་བྱའོ། །
མཁན་པོ་དེ་རང་གིས་ཞེས་སྨོས་པ་ནི་བཅོལ་བའི་ཆོ་ག་སྤང་བའི་ཕྱིར་རོ། །བསྙེན་རྫོགས་ལེན་པ་པོ་དེ་ལ་ཆོས་
གོས་གསུམ་སྣམ་སྦྱར་དང་བླ་གོས་དང་མཐར་གོས་བྱིན་གྱིས་བརླབ་སྟེ་མཁན་པོས་ཆོ་ག་སྤོད་ནས་བྱིན་གྱིས་བརླབ་
པར་བྱ་དེའི་འོག་ཏུ་བསྐོན་པར་བྱའོ། །ལྷུང་བཟེད་ཀྱང་མཁན་པོ་དེ་རང་གིས་བྱིན་གྱིས་བརླབ་པར་བྱའོ་ཞེས་སྔ་
མར་སྦྱར་རོ་དེའང་ལྷུང་བཟེད་ཆུང་ཚད་བས་མི་ཆུང་ངམ་ཆེ་ཚད་བས་མི་ཆེའམ་ཁ་དོག་མི་སྐྱའམ་ཞེས་དགེ་
འདུན་ལ་བསྟན་ནས་སོ། །གྲལ་དེ་ན་འཁོད་པའི་དགེ་སློང་ཐམས་ཅད་ཀྱིས་ཆུང་ཆེ་སྐྱ་བའི་སྐྱོན་དང་ལྡན་པ་
དེ་ལྟ་བུ་ཉིད་མ་ཡིན་ན་ཡོན་ཏན་དང་ལྡན་པ་ཡིན་ན་ལྷུང་བཟེད་བཟང་ངོ་ཞེས་བརྗོད་པར་བྱའོ། །དེ་
ལྟ་བུ་ཉིད་མ་ཡིན་ན་རེ་རེ་ནས་ལྷུང་བཟེད་བཟང་ཞེས་སྨྲ་བར་བྱའོ་ཞེས་ལུང་དང་ཀརྨ་ཤ་ཏཾ་ལས་བཤད་ཅིང་དེ་ལྟ་བུ་ཉིད་མ་
ཡིན་ན་ལྷུང་བཟེད་བཟང་ངོ་ཞེས་སྨོས་ཤིག་ཅེས་འགྲེལ་ཆུང་གི་མདོ་རྩ་ལས་གསུངས་སོ། ། གྲལ་དཔོན་གྱིས་བརྟགས་ཏེ་
བཟང་ངོ་ཞེས་སྨྲས་ན་འོག་མ་རྣམས་ཀྱིས་ནན་ཏན་དུ་མ་མཐོང་ཡང་བཟང་ངོ་ཞེས་སྨྲས་ན་ཉེས་མེད་དོ། །དེས་ན་སྡོམ་པ་
ལེན་པ་པོ་དེ་ལས་ཀྱི་གནས་ནས་ཕྱིར་ཕྱུང་སྟེ་ཆོ་ག་ཐོས་པའི་ཉེ་འཁོར་ལས་བཀར་ནས་མཐོང་བའི་ཉེ་འཁོར་དུ་བཞག་གོ་
ལས་བྱེད་པས་གསང་སྟེ་སྟོན་པ་ལ་གསང་སྟེ་སྟོན་པར་གསོལ་བ་བཏབ